დენიელ უილიამსი (მუსიკოსი)

დენიელ უილიამსი (; დ. 12 დეკემბერი, 1985, დეიტონი, ოჰაიო, აშშ – გ. 22 მაისი, 2025, სან-დიეგო, კალიფორნია) — ამერიკელი მუსიკოსი, რომელიც უფრო მეტად ცნობილია, როგორც მეტალკორ ჯგუფ „The Devil Wears Prada“-ს ყოფილი დრამერი და თანადამფუძნებელი. ის ჯგუფთან ერთად გამოდიოდა მისი დაარსებიდან, 2005 წლიდან, 2016 წლამდე, სანამ ჯგუფიდან წავიდოდა.  

ცხოვრება და კარიერა
ადრეული ცხოვრება და კარიერა
დენიელ უილიამსი 1985 წლის 12 დეკემბერს დაიბადა და გაიზარდა დეიტონში (ოჰაიო). მან დასარტყამ ინსტრუმენტებზე დაკვრა მეექვსე კლასში დაიწყო, სკოლის მუსიკის გაკვეთილზე სნეპერ დასარტყამ ინსტრუმენტზე დაკვრით. შემდეგ სწავლა საშუალო სკოლაში განაგრძო და საბოლოოდ მეგობრებთან ერთად პანკ ჯგუფში გაწევრიანდა. 

უილიამსმა კარიერა ამერიკული მეტალკორ ჯგუფ „The Devil Wears Prada“-ს დრამერად დაიწყო, რომელიც მან მაიკ ჰრანიკასთან, კრის რუბისთან, ჯერემი დეპოისტერთან, ჯეიმს ბეინისთან და ენდი ტრიკთან ერთად დააარსა და რამდენიმე სტუდიურ ალბომზე ჩანაწერები შეასრულა, მათ შორის Dear Love: A Beautiful Discord (2006), Plagues (2007), <i id="mwLA">With Roots Above and Branches Below</i> (2009), Dead Throne (2011) და 8:18 (2013). 

2012 წელს ის თავის ჯგუფთან ერთად გამოვიდა მათ სადებიუტო საკონცერტო ალბომზე, Dead & Alive. ალბომი ჩაიწერა 2011 წლის 14 დეკემბერს, მისი ჯგუფის Dead Throne ტურნეს დროს, The Palladium-ში, ვუსტერში, მასაჩუსეტსი.

უილიამსმა ჯგუფი 2016 წელს დატოვა.  წასვლის შემდეგ, მან დაიწყო მუშაობა ტექნოლოგიურ ინდუსტრიაში, მათ შორის GoPro-ში უფროსი პროგრამული უზრუნველყოფის არქიტექტორის თანამდებობაზე და გარდაცვალებამდე ცოტა ხნით ადრე Apple Inc.- შიც მიიღო თანამდებობა.

2019 წლის აგვისტოში უილიამსი დეიტონში მომხდარი მასობრივი სროლის დროს იმყოფებოდა. ის მეგობართან ერთად იყო ქალაქის ორეგონის რაიონში მდებარე Ned Peppers Bar-ში.  უილიამსმა მოგვიანებით სოციალურ მედიაში განაცხადა, რომ სროლის დაწყებისას ის ბარის უკანა ტერასაზე იმყოფებოდა. თავდაპირველად, მას ეგონა, რომ სროლა გარეთ იყო, ამიტომ ის სხვებთან ერთად შენობაში თავშესაფრის საძებნელად ხელახლა შევიდა. მაშინ ამ ინციდენტის შედეგად ცხრა ადამიანი დაიღუპა და სულ მცირე 26 დაშავდა. 

2025 წლის 22 მაისს, უილიამსი კალიფორნიის შტატის ქალაქ სან დიეგოში მომხდარი ავიაკატასტროფის შედეგად დაიღუპა.  ის იმყოფებოდა Cessna 550 Citation II-ის ტიპის თვითმფრინავში, რომელიც ადგილობრივი დროით დაახლოებით დილის 3:45 საათზე მონტგომერი-გიბსის  აეროპორტის მახლობლად, მერფი კანიონის უბანში ჩამოვარდა.  თვითმფრინავი, რომელსაც მუსიკალური აგენტი დეივ შაპირო მართავდა, ნიუ-ჯერსის შტატის ტეტერბოროს აეროპორტიდან მიფრინავდა და სან-დიეგოში ჩასვლამდე საწვავის შესავსებად ვიჩიტაში, კანზასის შტატში გაჩერება ჰქონდა. 

მამის, ლარი უილიამსის თქმით, მისი შვილი სან დიეგოში, დაახლოებით დილის 4:00 საათზე მომხდარი თვითმფრინავის ჩამოვარდნის მსხვერპლთა შორის იყო. ინციდენტის შედეგად ხანძარი გაჩნდა, რომელმაც აშშ-ის საზღვაო ძალების საკუთრებაში არსებული საცხოვრებელი სახლებისგან შემდგარი საცხოვრებელი უბნის ნაწილი მოიცვა. 

ავარიამდე რამდენიმე საათით ადრე, უილიამსმა თავის Instagram-ის გვერდზე კაბინიდან გადაღებული ფოტოები გააზიარა, ერთ-ერთ მათგანს კი წარწერა დაურთო: „მივედით!“.  ინციდენტის შემდეგ, ჯგუფმა „ეშმაკი ატარებს პრადას “, სოციალურ ქსელში უილიამსს პატივი მიაგო და განაცხადა: „სიტყვები არ გვყოფნის. ყველაფრის ვალში ვართ შენთან. სამუდამოდ გვიყვარხარ“. 

რესურსები ინტერნეტში
The Devil Wears Prada official website
დენიელ უილიამსი instagram-ზე
დენიელ უილიამსის დისკოგრაფია
დაღუპულებს შორის ცნობილი დრამერია

სქოლიო

კატეგორია:დაბადებული 12 დეკემბერი
კატეგორია:დაბადებული 1985
კატეგორია:გარდაცვლილი 22 მაისი
კატეგორია:გარდაცვლილი 2025
კატეგორია:ამერიკელი მძიმე მეტალ მუსიკოსები